Ka jalo, phuthologa! Nna se o leng sone. Go itira se o seng sone, ga go thuse sepe. Mogakolodi wa malapa F. Alexander Magoun o ne a kwala jaana: “Selo se se dirang gore motho a ratege ke fa a nna se a leng sone.” Batho ba ba itumetseng ka tsela ya mmatota ga ba tlhoke go itira e kete ba itumetse kgotsa go leka go kgatlha batho ba bangwe. Re ka itumelela botsala jwa mmatota fa re nna se re leng sone. Mme le rona re tshwanetse ra letla batho ba bangwe gore ba nne se ba leng sone. Batho ba ba itumetseng ba amogela ba bangwe ka tsela e ba leng ka yone, ga ba tshwenngwe ke makoa a bone a a sa reng sepe. Ga ba bone go tlhokega gore ba fetole ditsala tsa bone gore di dire dilo go dumalana le tsela e bone ba e ratang. Leka ka natla go nna motho yo o ntseng jalo yo o itumetseng, yo o sa tshwayeng ba bangwe diphoso.